Diari Oficial de la Generalitat Valenciana


Sumari del DOGV 5910, del 10-12-2008 (2008/14354)

RESOLUCIÓ d'1 de desembre de 2008, del Rectorat de la Universitat Jaume I, per la qual es convoca una oferta pública per a la selecció de personal docent i investigador d'aquest organisme, amb contracte laboral temporal per obra o servei.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14313


Data del document
:   01-12-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * professió de la informàtica
    * concurs administratiu
    * personal docent

RESOLUCIÓ d'1 de desembre de 2008, del Rectorat de la Universitat Jaume I, per la qual es convoca una oferta pública per a la selecció de personal docent i investigador d'aquest organisme, amb contracte laboral temporal per obra o servei. [2008/14867]  
Aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal docent i investigador d'acord amb les següents bases:  
Primera. Denominació del lloc de treball  
Personal docent i investigador.  
Segona. Retribució íntegra mensual  
La retribució íntegra mensual, inclosa la part proporcional de les pagues extres, serà de 1.847,49 euros en concepte de sou base.  
Tercera. Objecte i període  
Substitució de personal amb una ajuda per a estades de mobilitat a l'estranger de joves doctors del programa José Castillejo.   
La duració prevista d'aquest contracte serà de 4 mesos (01.02.2009 al 31.05.2009). En tot cas, la duració del contracte estarà vinculada a la duració de l'estada i la disponibilitat pressupostària.  
S'estableix un període de prova de 4 mesos.  
Quarta. Jornada de treball  
A temps complet (37,5 hores setmanals).  
Cinquena. Requisits dels aspirants  
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
- Tindre complits 16 anys.  
- Estar en possessió del títol d'Enginyer en Informàtica o Enginyer Tècnic en Informàtica. En el cas de titulacions obtingudes a l'estranger, cal estar en possessió de la credencial que acredite l'homologació d'aquestes.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
Sisena. Mèrits preferents  
Docència prèvia en assignatures relacionades amb el àmbit de l'àrea de Llenguatges i Sistemes Informàtics.   
Setena. Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 75 punts i caldrà obtenir un mínim de 37,5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats de la plaça.  
Huitena. Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor Juan Pablo Aibar Ausina (telèfon 848 657 919 i 611 550 138, correu electrònic: ).  
Novena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
A la sol·licitud s'afegirà la següent documentació:  
a) Una fotocòpia del DNI.  
b) Currículum, amb els mèrits justificats documentalment.  
En l'apartat «Codi» de la sol·licitud haurà de figurar el número: 11698.  
Les instàncies presentades a les oficines de correus hauran de complir amb el procediment establert en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.  
No serà necessària la compulsa dels documents que se presenten fotocopiats, en serà prou amb la declaració jurada de la persona interessada sobre l'autenticitat dels mateixos, així com les dades que figuren en la instància, sense perjudici que en qualsevol moment la Comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen l'esmentat vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Deu. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici de Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: .  
Onze. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 1 de desembre de 2008.- El rector: Francisco Toledo Lobo.  
ANNEX I  
Instància  
DADES PERSONALS  
Primer cognom: -  
Segon cognom: -   
Nom: -  
Data de naixement: -  
DNI: -   
Telèfon: -   
Adreça i codi postal: -   
Localitat/comarca o província: -   
CODI  
-  
SOL·LICITE  
L'admissió en el procés selectiu per a cobrir una plaça temporal de - , convocat per la Resolució de data - , publicat en el Diari Oficial de la Comunitat Valenciana número - .  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, - d - de 200-   
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.  
ANNEX II  
Barem  
(S'aplicarà el coeficient corrector segons el perfil de la plaça a tots els apartats excepte e, f y g)  
a) Expedient (aplicar coeficient d'afinitat): fins a 25 punts  
· Expedient acadèmic (nota mitjana\*5/4): Màxim 5 punts  
· Estudis de tercer cicle: Màxim 5 punts  
· Cursos doctorat i treballs d'investigació (crèdits\*4/32): Màxim 4 punts  
· DEA o suficiència investigadora: 1 punt  
· Assignatures màster oficial previ al doctorat (crèdits\*4/60): Màxim 4 punts  
· Títol de doctor: 10 punts  
· Altres títols: màxim 5 punts  
· Diplomatures: fins a 0,5 per títol  
· Llicenciatures: fins a 2 per títol  
(Per a les diplomatures i llicenciatures d'una mateixa titulació, considerar només la llicenciatura. Considerar només títols no tinguts en compte en apartats anteriors)  
· Màster de més de 300 hores amb tesi: 1 punt per cada un  
· Cursos de postgrau de més de 100 hores: 0,5 punts per cada un complet  
· Doctorat d'excel·lència: 1 punt  
· Premi extraordinari de doctorat: 1 punt  
· Doctorat europeu: 1 punt  
b) Beques (aplicar coeficient d'afinitat): fins a 10 punts  
·Beques FPI o homologades i beques postdoctorals: 3 punts per any  
· Estades en universitats estrangeres: : 2 punts per any  
· Estades en universitats nacionals: 1 punt per any  
c) Investigació (aplicar coeficient d'afinitat): fins a 20 punts  
· Articles i capítols de llibre internacionals: fins a 3 punts per cada un  
· Articles i capítols de llibre nacionals: fins a 1 punt per cada un  
· Comunicacions en congressos internacionals: fins a 1,5 punt per cada un  
· Comunicacions en congressos nacionals: fins a 0,5 punts per cada un  
· Participació en projectes d'investigació: fins a 0,5 punts per any (màxim 5 punts)  
· director en projectes d'investigació: fins a 2 punts per any (màxim 5 punts)  
· Contractes d'investigació: fins a 0,5 punt per any (màxim 5 punts)  
· Direcció de contractes d'investigació: fins a 2 punts per any (màxim 5 punts)  
d) Docència universitària (aplicar coeficient d'afinitat): fins a 30 punts  
· Docència impartida: fins a 0,25 \* núm. crèdits per curs (màxim 6 punts per curs)  
· Qualitat docent: fins a 3 punts per curs acadèmic  
e) Valencià (acreditació oficial): fins a 5 punts  
· Oral: 0,5 punts  
· Elemental: 1 punt  
· Mitjà: 2 punts  
· Superior: 3 punts  
· Filologia catalana: 5 punts  
f) Llengües d'interès científic (acreditació oficial): fins a 5 punts  
·Escola oficial d'idiomes o altres centres oficials: : fins a 1 punt per curs  
· Assignatures durant la carrera: màxim 0,2 punts  
g) Altres mèrits: fins a 5 punts  
· Treball professional amb contracte (no beques o estades): fins a 0,5 per any  
· CAP: 0,1  
· ERASMUS o semblants: fins a 0,5 per any  
· Premis especials i mencions honorífiques: fins a 0,2 per cada una  
· Beques Generalitat, ajuntaments, etc.: fins a 0,2 per any  
· Docència no universitària: fins a 1 per any  
· Cursets impartits: fins a 0,1 per curs  
· Llibres amb ISBN per a docència: fins a 1 per llibre  
· Altres: Valorar en cada cas  
ANNEX III  
Comissió avaluadora titular  
President/a: vicerectora d'Investigació, o persona en qui delegue.  
3 vocals en representació de la Universitat Jaume I.  
Secretari/ària: cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.